stanford-oval/wikipedia huggingface dataset:
Day6

| --- | --- |

 מקום הקמה:  סיאול 
 תקופת הפעילות:  מ-2015 
 סוגה:  רוק קוריאני 
 חברת תקליטים:  JYP Entertainment, Studio J 
 day6.jype.com
 חברים
 Kang Young-hyun Yoon Do-woon Kim Won-pil Park Sung-jin 
 
Day6 היא להקת פופ רוק דרום קוריאנית הפועלת תחת הלייבל JYP Entertainment, וכוללת ארבעה חברים: Sungjin, Young K, Wonpil ו-Dowoon. במקור הלהקה כללה שישה חברים, עד לעזיבתם של ג'ון יוק ב-27 בפברואר 2016, וג'אי ב-31 בדצמבר 2021. כל חברי הלהקה מעורבים בכתיבה, בהלחנה ובהפקה של המוזיקה.
היסטוריה ופעילות > 2014–2016: גיבוש, הופעת בכורה ועזיבתו של ג'ון-הייוק

בשנת 2014 JYP Entertainment הכריזה על הופעת בכורה של להקה חדשה בת חמישה חברים בשם 5LIVE, עם החברים Sungjin, Jae, Young K, Junhyeok ו־Wonpil. כחלק מפעילות קידום, הלהקה הופיעה בפרק הרביעי של תוכנית הריאליטי Who is Next: Win של רשת Mnet (אנ'), וכן הוציאה לאור שיר בשם "Lovely Girl", ששימש כפסקול המקורי של סדרת הטלוויזיה Bel Ami ששודרה בשנת 2013.
בשנת 2015 Dowoon הצטרף להרכב בתור מתופף, ושמה של הלהקה שונה ל־Day6. ב-7 בספטמבר הלהקה הוציאה לאור את אלבום הבכורה שלה, תחת השם The Day, עם הסינגל המוביל "Congratulations". האלבום הגיע למקום השני במצעד האלבומים העולמי של בילבורד שבוע לאחר צאתו.
ב-27 בפברואר 2016, JYP הודיעה כי ג'ון יוק יעזוב את הלהקה בגלל סיבות אישיות,[דרוש מקור] וכי הלהקה תמשיך לפעול בהרכב של חמישה חברים. ב-30 במרץ 2016 הלהקה הוציאה את המיני אלבום השני שלה, Daydream, עם הסינגל המוביל "Letting Go". ב-31 במרץ הלהקה קיימה הופעת בכורה בתוכנית המוזיקה M Countdown.
היסטוריה ופעילות > 2017: פרויקט Every Day6

ב-29 בדצמבר 2016, Day6 הכריזה על פרויקט חודשי, שעתיד להתחיל ב-2017, בשם Every Day6, שבו הלהקה תוציא לאור שני שירים חדשים בכל חודש ותערוך הופעות בסוף השבוע שלפני יציאת השירים.
ביוני 2017 הלהקה הוציאה לאור את אלבום האולפן הראשון שלה, Sunrise, שכלל 14 רצועות, יחד עם הסינגל המוביל "I Smile". בנוסף, באותו יום הלהקה הכריזה על השם של מועדון המעריצים הרשמי שלה: "My Day".
ביוני 2018, הלהקה הוציאה לאור, לראשונה, אלבום לשוק היפני של אוסף להיטים, תחת השם The Best Day עם הסינגלים הקוריאניים הקודמים של הלהקה, ועם שלוש רצועות בגרסה חדשה: "Congratulations" (באנגלית), "I Wait" (ביפנית), ו-"You Were Beautiful" (באנגלית).
ב-26 ביוני הלהקה הוציאה לאור את המיני אלבום השלישי שלה תחת השם Shoot Me: Youth Part 1, עם שבע רצועות, יחד עם הסינגל הראשי "Shoot Me". החלק השני של האלבום, Remember Us: Youth Part 2, יצא לאור ב-10 בדצמבר עם הסינגל המוביל "days gone by". ב-17 באוקטובר 2018 הלהקה הוציאה לאור את אלבום האולפן היפני הראשון שלה, Unlock, ויצאה לסיבוב ההופעות העולמי הראשון שלה, Yout, בו הופיעה ב-24 ערים באסיה, אוסטרליה, צפון אמריקה ואירופה, שהתקיימו מ-22 ביוני 2018 ועד 29 בינואר 2019.
היסטוריה ופעילות > 2019–2021: סדרת The Book of Us, סיבוב הופעות עולמי שני, ועזיבתו של ג'ה-היונג

בב-22 באוקטובר 2019 הלהקה הוציאה את אלבום האולפן השלישי שלה The Book of Us: Entropy. ב-4 בדצמבר יצא לאור אלבום האוסף השני של הלהקה, תחת השם The Best Day2.
ב-27 באפריל 2020, JYP הודיעה כי הלהקה תוציא לאור אלבום חדש בשם The Book of Us: The Demon ב-11 במאי. יום לפני היציאה המתוכננת של האלבום, היא הודיעה כי הלהקה תצא להפסקה זמנית מהפעילות שלה, לשם התמקדות בבריאות של חברי הלהקה. למרות זאת, האלבום המתוכנן יצא לאור ב-11 במאי. הסינגל המוביל של האלבום, "Zombie", הופיע לראשונה במקום השמיני במצעד ״זמן אמת״ של שירות המוזיקה Melon, ובהמשך עלה למקום הרביעי במצעד. בנוסף, שבע רצועות מהאלבום הגיעו לרשימת 100 המובילים, במצעדים: Melon, Bugs, ו־Genie.
ב-8 במרץ 2021, חבר הלהקה Sungjin הודיע במהלך שידור ב־V Live על כך שהוא מתחיל את שירות החובה הצבאי שלו באותו יום, לאחר שהשתתף לפני כן בהקלטות לאלבום הבא של הלהקה. האלבום יצא תחת השם The Book of Us: Negentropy, עם הסינגל המוביל "You Make Me", ב-19 באפריל.ב-12 באוקטובר, חבר להקה נוסף - Young K התגייס לצבא. ב-31 בדצמבר 2021, חבר הלהקה Jae הודיע בטוויטר על הפסקה מהפעילות בלהקה. באותו יום, JYP הודיעה שהוא עוזב את הלהקה מסיבות אישיות.
היסטוריה ופעילות > 2022–2023: שירות צבאי, וחזרה לפעילות

דויון התחיל את שירותו הצבאי ב-17 בינואר 2022 והיה לחבר הלהקה השלישי שהתגייס לצבא. ב-7 בפברואר 2022, וונפיל הופיע לראשונה כסולן הרביעי של Day6. ב-28 במרץ הוא התחיל את שירותו הצבאי בצי הרפובליקה של קוריאה. ב-6 בספטמבר 2022 אושר כי סונג'ין יסיים את שירותו הצבאי ב-7 בספטמבר, ויהיה לחבר הלהקה הראשון שישתחרר מהצבא. ב-26 בספטמבר 2022 כל חברי הלהקה חידשו את החוזים שלהם עם JYP. בהמשך, שאר חברי הלהקה השתחררו גם הם משירותם הצבאי: קיי ב-11 באפריל 2023, דווין ב-16 ביולי 2023, וונפיל ב-27 בנובמבר 2023. הלהקה ערכה את הקאמבק שלה במופע חג המולד באוניברסיטת קוריאה שנערך בין 22 בדצמבר ל-24 בדצמבר 2023.
היסטוריה ופעילות > 2024–הווה: המשך פעילות

ב-16 בפברואר 2024, הוכרז שהלהקה עתידה לפרסם קליפ לקאמבק שיתקיים בחודש מרץ וב-18 במרץ הוציאה לאור את המיני אלבום השמיני של הלהקה - Fourever, יחד עם הסינגל המוביל "Welcome to the Show".
ב-10 באפריל 2024, הלהקה זכתה בפרס הלהקה הטובה ביותר בטקס "Asia Star Entertainer Awards 2024" (ASEA 2024) שנערך ב-K Arena Yokohama ביפן.
ב-20 במאי 2024, הלהקה הכריזה על מפגש המעריצים השלישי שלה, שעתיד להתקיים תחת השם 'I Need My Day' באצטדיון Jamsil בין ה-21 ביוני ל-23 ביוני 2024.
חברים

רשימת חברים :
Sungjin (성진) (2015-הווה)
(영케이) Young K (2015-הווה)
וונפיל (원필>) (2015-הווה)
Dowoon (도운) (2015-הווה)
חברים לשעבר
(2015–2021) Jae (제이)
Junhyeok (준혁) (2015–2016)
פרסים ומועמדויות

| פרס | תאריך | קטגוריה | עבור | תוצאה | מקור |
| --- | --- | --- | --- | --- | --- |
| פרס MAMA | 21–23 בנובמבר 2024 | הופעת הלהקה הטובה ביותר | "Welcome to the Show" | מועמדות |  |
קרקע גירנית

קרקע גירנית היא סוג של קרקע המכילה כמות גבוהה יחסית (מעל 2%) של סידן פחמתי (CaCO3) המהווה את המרכיב העיקרי של אבן גיר.
תכונות

בגלל ריכוז הסידן הפחמתי הגבוה, הקרקע היא בעלת ערך pH גבוה. צמחים הגדלים בקרקע גירנית סובלים מקשיי הזנה ובמיוחד מקושי להשיג ברזל, זרחן, אבץ ומנגן. על כן, מגוון הצמחים היכולים לפרוח בקרקע גירנית הוא מוגבל. צמחים שאינם מותאמים לקרקע גירנית סובלים בקרקע גירנית מכלורוזה, שהיא הצהבת עלים בגלל איבוד הצבע הירוק. על מנת להתגבר על בעיה זאת ניתן לגדל במצע מנותק או לתת תוספת ברזל הקשור לתרכובות אורגניות מסיסות. עם זאת, ישנם צמחים המעדיפים קרקע גירנית, כמו סמבוק שחור, אירוס ארץ-ישראלי, שקד, ורותם המדבר.
אבן גיר אינו נשטף לעומק הקרקע ומצטבר בשכבות הקרקע העליונות.
הערות שוליים

↑  סמבוק שחור, אתר Ask Blooma
↑  אלומה גלזר דותן, ט”ו בשבט הגיע – חג לאילנות
מסיאלה לושה

| --- | --- |

 לידה:  23 באוקטובר 1985 (בת 39) טירנה, אלבניה 
 מדינה:  ארצות הברית, אלבניה 
 תקופת הפעילות:  מ-1998 
 מקום לימודים:  אוניברסיטת קליפורניה בלוס אנג'לס  מכון האופנה לעיצוב ומרצ'נדייזינג  תיכון ברבנק  הקולג' הקהילתי גלנדייל 
 http://www.MasielaLusha.com
 פרופיל ב-IMDb
 חתימה:   
 
מסיאלה לושה (באנגלית: Masiela Lusha; נולדה ב-23 באוקטובר 1985) היא שחקנית וסופרת אמריקאית ממוצא אלבני. היא התפרסמה בזכות גילום דמותה של כרמן לופז בקומדיית המצבים "ג'ורג' לופז" של רשת ABC, תפקיד אשר הקנה לה שתי זכיות רצופות בפרס האמן הצעיר לשחקנית הראשית הטובה ביותר בקומדיה או דרמה. לאחר מעבר לתחום הקולנוע, הופיעה בסרט "בלאד: הערפדית האחרונה" של סרטי סוני, והשתתפה בסרט הטלוויזיה "Sharknado: The 4th Awakens" לצד דייוויד הסלהוף ואיאן זירינג.
ראשית חייה

לושה נולדה בטירנה, אלבניה והיא ביתם היחידה של מקס ולדניאלה לושה. בשנת 1990 עזבה משפחתה את אלבניה כפליטים ועברה תחילה לבודפשט שבהונגריה, ולאחר מכן לווינה, אוסטריה. בגיל 7 עברה המשפחה למישיגן, ארצות הברית, שם התאחדו עם דודה, ד"ר ג'וזף ה. אלי, שהיה קולונל בצבא ארצות הברית במהלך מלחמת העולם השנייה. אנגלית היא השפה הרביעית של לושה לאחר אלבנית, הונגרית וגרמנית. בגיל 12 החלה לדגמן במישיגן, ובתוך זמן קצר התגלתה על ידי סוכן הוליוודי.
לושה למדה בתיכון ברבנק וסיימה את לימודיה בגיל 15. בהמשך, למדה במכללת גלנדייל בקליפורניה, וסיימה תואר ראשון באוניברסיטת UCLA כשהיא מתמחה בכתיבה יוצרת.
קריירת משחק

לושה החלה את קריירת המשחק שלה בשנת 2001 בסרט "Summoning". באותה שנה ערכה את הופעת הבכורה הטלוויזיונית שלה בסדרה "ליזי מקגוויר" בערוץ דיסני. היא השתתפה כשחקנית ראשית בסדרה המצוירת "Clifford's Puppy Days" בין השנים 2003–2005, וכן הופיעה בסדרות "חוק וסדר: כוונה פלילית" ו"סדנה לעצבים".
בשנת 2001, לוהקה לושה לתפקיד כרמן לופז בקומדיית המצבים "ג'ורג' לופז" שהופקה על ידי סנדרה בולוק וברוס הלפורד. הסדרה, אשר הגיעה לסינדיקציה עולמית לאחר ששודרו 120 פרקים, ביססה את מעמדה של לושה כשחקנית טלוויזיה ותיקה כבר בגיל 20. דמותה של כרמן נכתבה מהסדרה בשנת 2007 עקב "חילוקי דעות יצירתיים". במהלך שהותה בסדרה, זכתה לושה בשני פרסי האמן הצעיר לשחקנית הראשית הטובה ביותר בקומדיה או דרמה. במקביל, דיבבה את דמותה של נינה בסדרה המצוירת "Clifford's Puppy Days" בערוץ PBS.
קריירה ספרותית

לושה הוכרה כאחת מעשר המשוררות המוכשרות ביותר בצפון אמריקה, וזכתה להכרה ציבורית על ידי נשיא ארצות הברית ביל קלינטון. עוד לפני שסיימה את לימודיה בתיכון, פרסמה לושה שני ספרי שירה.
בין השנים 2005–2010, פרסמה לושה ארבעה ספרי שירה נוספים. בשנת 2009 פרסמה ספר ילדים בשם "Boopity Boop Writes Her First Poem". ב-2016 פרסמה את ספר השירה הרביעי שלה, "The Living Air". בנוסף, היא פרסמה רומן בשם "The Besa" אשר כתבה תוך חודש ימים בלבד. לושה תיארה את תפיסתה הספרותית בראיון: "בכל אמנות יש לנו אחריות להוסיף צבע, חמלה ותנועה לחברה שלנו."
פעילות הומניטרית

בשנת 2010, מונתה לושה לשגרירה של ארגון הצדקה Sentebale, אותו ייסד הנסיך הארי. ב-2014 מונתה לשגרירת רצון טוב של האספה העולמית לנוער (World Assembly of Youth). לושה פעילה גם במסגרת ארגון "UN Women".
חייה האישיים

בשנת 2012 החלה לצאת עם איש העסקים רמזי חביבי, והשניים נישאו ב-28 בדצמבר 2013 בפסגת ואנאקה בקווינסטאון, ניו זילנד. לזוג שני ילדים: בן שנולד בפברואר 2018, ובת שנולדה באוקטובר 2020.
הערות שוליים

↑  "Celebrity birthdays for the week of Oct. 22-28". Fox News Channel. Associated Press. 22 באוקטובר 2006. נבדק ב-30 בינואר 2017. {{cite news}}:  (עזרה)
↑  "Masiela Lusha Biography (1985–)". Filmreference.com. נבדק ב-2 בספטמבר 2009. {{cite web}}:  (עזרה)
↑  "Shqiptarja Masiela Lusha përkrah Charlie Sheen". Zhurnal.mk. אורכב מ-המקור ב-14 במרץ 2016. נבדק ב-15 בינואר 2016. {{cite web}}:  (עזרה)
↑  Rudolph, Joyce (27 באוקטובר 2010). "Sharing passion for poetry". Burbank Leader. נבדק ב-1 ביוני 2011. {{cite web}}:  (עזרה)
↑  Henerson, Samantha (30 באוקטובר 2006). "Masiela's Poetry Patterns". Scholastic Magazine. USA. pp. 4–5. {{cite news}}:  (עזרה)
↑  "Masiela Lusha". masielalusha.com. נבדק ב-1 ביוני 2011. {{cite web}}:  (עזרה)
↑  "Celebrity Wedding Queenstown Masiela Lusha & Ramzi Habibi's Wedding".
↑  "ďźďźĄďźłďźŠďźĽďźŹďźĄ . on Instagram: "Happy 1st Birthday little bird đ&#x;Ś˘đ&#x;Ľ° we love you to infinity and back, sweet girl đ&#x;'Ť đ&#x;"¸: @304photos"?". Instagram.com. נבדק ב-2022-08-05.
| --- | --- |
בקרת זהויות :  PLWABN: 9812446186005606  BnF: cb16578140r (data)  GND: 1062487214  ISNI: 0000 0000 4734 5234  LCCN: no2007124408  NLK: KAC2020Q9543  VIAF: 68720471   WorldCat (עם VIAF): 68720471 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מסיאלה לושה".
טבח קונסטנטינופול (1821)

| חלק מMassacres during the Greek War of Independence |
| --- | --- |

 תאריך:  22 באפריל 1821 – יולי 1821 (כ־71 ימים) 
 מקום:  קונסטנטינופול 
 סוג:  טבח 
 
הטבח בקונסטנטינופול בשנת 1821 היה טבח בקהילה היוונית של קונסטנטינופול, ביוזמת שלטונות האימפריה העות'מאנית כנקמה על פרוץ מלחמת העצמאות היוונית (1821–1830). ברגע שהידיעות הראשונות על המרד היווני הגיעו לבירה העות'מאנית, התרחשו הוצאות להורג המוניות, פוגרומים, הרס כנסיות וביזת רכוש האוכלוסייה היוונית בעיר. האירועים הגיעו לשיאם עם תלייתו של הפטריארך האקומני של קונסטנטינופול, גרגוריוס החמישי ועריפת ראשו של הדרגומן הגדול, קונסטנטינוס מורוזיס.
פרנססק ארנאו

פרנססק צ'אבייר ארנאו גרבולוסה (בקטלאנית: Francesc Xavier Arnau Grabulosa,‏ 23 במאי[דרושה הבהרה] 1975 – 22 במאי 2021) היה כדורגלן ספרדי-קטלאני ששיחק בעמדת השוער. גדל והחל את הקריירה שלו בברצלונה, ולאחר מכן שיחק במשך 10 שנים במאלגה.
קריירת מועדונים > ברצלונה

ארנאו נולד וגדל בכפר הקטן לס פלאנס שבקטלוניה, ספרד, ובנעוריו הצטרף למחלקת הנוער של ברצלונה, אחד ממועדוני הכדורגל הגדולים בספרד. ב-1995, בגיל 20, קודם לקבוצת המילואים של המועדון, ברצלונה אתלטיק, ששיחקה אז בליגה השנייה. ב-9 בנובמבר 1996 ערך את הופעת הבכורה בקבוצה הבוגרת של המועדון, במשחק הליגה נגד אתלטיקו מדריד שהסתיים בתיקו 3-3. ארנאו המשיך לשחק בקבוצת המשנה, אף לאחר שירדה לליגה השלישית ב-1998, תוך שהוא עוזר לה לחזור לליגה השנייה תוך עונה בודדת.
הופעתו השנייה בקבוצה הבוגרת הייתה רק שלוש שנים אחרי הופעת הבכורה, בעונת 1998/1999, במשחק גביע המלך נגד בנידורם ב-4 בפברואר 1999. מאוחר יותר ערך הופעה נוספת בליגה, בניצחון 3 - 1 על אתלטיק בילבאו ב-29 במאי. בסוף העונה, בה זכתה ברצלונה באליפות ספרד, קודם באופן מלא לקבוצה הבוגרת. בעונת 1999/2000 החל את העונה כמחליפו של רוד הספ, אך בהמשך החליט המאמן לואי ואן חאל להעניק לארנאו את המקום בשער הקבוצה, וכך ערך 16 הופעות בליגה במהלך העונה, עד שהספ שב למקומו כשוער הבכיר בקבוצה. בעונת 2000/2001, עם לורנס סרה פרר כמאמן, היה ארנאו שוער שלישי, אחרי פפה ריינה וריצ'רד דוטרואל. הוא ערך 8 הופעות בלבד במהלך עונה זו.
קריירת מועדונים > מאלגה

בקיץ 2001 עזב ארנאו את ברצלונה ועבר למאלגה בתמורה לסכום העברה של 2.1 מיליון אירו. בשתי העונות הראשונות בקבוצתו החדשה שימש שוער מחליף לפדרו קונטררס, והוא מיעט לשחק. לאחר שקונטררס עזב לריאל בטיס ב-2003, הוא תפס את מקומו בהרכב הקבוצה, ובהמשך אף מונה לקפטן הקבוצה. בסוף עונת 2005/2006 ירד עם מאלגה לליגה השנייה, ולמרות זאת הוא נשאר עמה. בעונת 2007/2008, בעוד הקבוצה בליגה השנייה, תפס איניאקי גויטיה את מקומו כשוער הראשון, ובסיום העונה שבה מאלגה לליגה הראשונה.
בעונת 2008/2009 שימש ארנאו לרוב השוער השני אחרי גויטיה וערך 13 הופעות בליגה. גויטיה עזב את הקבוצה, אך מאלגה החתימה את גוסטבו מונואה ואת רוברטו סנטמריה, מה שאומר שבעונת 2009/2010 היה למעשה השוער השלישי, והוא לא שותף באף משחק רשמי. מונואה עזב את הקבוצה בסוף העונה, ובמשחק ראשון לעונת 2010/2011 פתח ארנאו בשער הקבוצה, והוא המשיך להופיע מספר פעמים, שכן השוער החדש רודריגו גלטו הציג יכולת חלשה, ורובן מרטינס, שוער חדש גם הוא בקבוצה, היה פצוע. וילי קבאז'רו חתם בקבוצה בינואר 2011 והפך מידית לשוער הפותח של הקבוצה. ב-21 במאי שיחק בפעם האחרונה כמקצוען, כשנכנס כמחליף במקומו של קבאז'רו בהפסד הביתי לקבוצת נעוריו, ברצלונה. ארנאו פרש ממשחק בסוף העונה, בגיל 36.
קריירת נבחרות

ארנאו שיחק במדי נבחרת ספרד הצעירה במשך שנתיים, בסך הכול הופיע ב-13 משחקים במדיה. הוא השתתף עם הנבחרת הצעירה באליפות אירופה לנוער ב-1998. ארנאו הוביל את נבחרתו לזכייה בתואר והוא נבחר לשחקן המצטיין של הטורניר.
לאחר הפרישה

לאחר פרישתו ממשחק, נשאר ארנאו במאלגה. הוא החל לאמן במחלקת הנוער של המועדון, לצד חברו לקבוצה סלבה באייסטה. בדצמבר 2015 מונה למנהל הטכני של המועדון, תוך שהוא מחליף את ארמנו הוסיוס.
ארנאו מת ב-22 במאי 2021 באוביידו שבספרד, לאחר שככל הנראה שם קץ לחייו. בן 45 במותו. גופתו של ארנאו, ששימש מאז דצמבר 2019 כמנהל הספורטיבי של אוביידו מהליגה השנייה, נמצאה על פסי הרכבת בתחנת לה קורדוריה בעיר. הוא הותיר אחריו אישה (מריה חוסה) ושני ילדים. בנו פול ארנאו (יליד 2005) הוא המגן של קבוצת לוגרונייס.
תארים > ברצלונה

אליפות ספרד (1): 1998/1999
הגביע הספרדי (1): 1996/1997
הסופר קאפ הספרדי (1): 1996
גביע המחזיקות (1): 1996/1997
תארים > מאלגה

גביע האינטרטוטו (1): 2002
תארים > נבחרת ספרד עד גיל 21

אליפות אירופה עד גיל 21 - 1998
הערות שוליים

↑  "Un brindis por el fútbol" [A toast to football] (בספרדית). El País. 10 בנובמבר 1996. נבדק ב-11 בנובמבר 2015. {{cite news}}:  (עזרה)
↑  "Arnau: "La plantilla apoyará la huelga de futbolistas por solidaridad"" [Arnau: "The squad will be supportive of the footballers' strike out of solidarity"] (בספרדית). Diario AS. 12 באפריל 2010. נבדק ב-11 בנובמבר 2015. {{cite news}}:  (עזרה)
↑  "Un error de Arnau hunde un poco más al Málaga" [Arnau mistake sinks Málaga a little more] (בספרדית). El Mundo. 19 במרץ 2006. נבדק ב-11 בנובמבר 2015. {{cite news}}:  (עזרה)
↑  "1998: Francesc Arnau". UEFA.com. 1 ביוני 1998. נבדק ב-20 בפברואר 2015. {{cite web}}:  (עזרה)
↑  El Málaga cuenta con Arnau y Salva como entrenadores de cantera para La Academia (Málaga counts with Arnau and Salva as youth team coaches for the Academy); La Opinión de Málaga, 23.3.2011 (בספרדית)
↑  "Francesc Arnau, nuevo director deportivo del Málaga" [Francesc Arnau, Málaga's new sporting director] (בספרדית). Diario AS. 15 בדצמבר 2015. נבדק ב-30 בינואר 2017. {{cite news}}:  (עזרה)
לטריט

קרקע לטריטית מהקרטיקון במכתש חתירה, בין שכבות אבן גיר מהיורה (למטה) ואבן חול מהקרטיקון
חציבת לבני לטריט בהודו
לטריט היא סוג קרקע הנוצרת מבליה, בעיקר באזורים בעלי אקלים טרופי חם וגשום.
בשיטת טקסונומית חדשה למיון קרקעות שפותחה על ידי מחלקת החקלאות של ארצות הברית, נכללים כמה מסוגי הלטריט בסוג חדש – אוקסיסול (Oxisol).‏
היווצרות

תהליך היווצרותה נקרא "לטריטיזציה" (Lateritization), והוא מורכב מהמסה ופירוק של סלעים. המסה ופירוק אלה כוללים גם את המינרל קוורץ, העמיד בדרך כלל בפני בליה. המרכיבים הנותרים היוצרים את הקרקע הם קאוליניט, אלומיניום ותחמוצת ברזל – המעניקים לקרקע את גווניה האדומים.
לטריטיזציה מתרחשת בעיקר באזורים בעלי טמפרטורה כלל שנתית גבוהה ומשקעים רבים, דוגמת יערות הגשם של אפריקה ודרום אמריקה.
שימושים

באזורים רבים בהם קיים שפע של קרקע לטריטית, החלו להשתמש בה עוד לפני מאות רבות של שנים ליצירת לבנים. הקרקע, בעת חשיפתה לאוויר, מאבדת נוזלים, ועקב כך מתקשות התחמוצות הרבות המצויות בה והופכות אותה לסלע קשה ומעט פריך. תושבי האזורים בהם קיים לטריט קרוב לפני השטח גילו זאת והחלו בחציבת לטריט, עיצובו בקלות יחסית לצורה הרצויה וייבושו. לאחר ייבושה של הלבנה היא הופכת קשה, ולאחר שטיפה (במי גשם או בנהר) נשטפות ממנה החרסיות שלא נקשרו בתהליך הכימי – מה שמותיר לבנה קשה, קלה ומבודדת. מכיוון שפני השטח של הלבנה אינם חלקים ואף מאוד מחוררים, השתמשו בה כיסודות וחומות ואף נעשה בה שימוש בטיח.
שימוש מפורסם בקרקע זו נעשה על ידי התרבות הקמרית בבניית מקדשיה בקמבודיה, בעיקר בתחילת עלייתה (יותר בקוה קר ופחות באנגקור, אם כי שם שימשה לחומות ולתעלות המים).
בישראל

בישראל ניתן למצוא שכבת לטריט בין השאר בקרקעית המכתש הגדול, מכסה גבעות אחדות בשכבה שחורה. הלטריט במכתש הגדול מהווה שכבת אי התאמה שמעידה על בליה אינטנסיבית שהתרחשה בקרטיקון התחתון ומלמד שהאקלים באזור בתקופה זו היה טרופי.
הערות שוליים

↑  מיון קרקעות – מהדורה שנייה, 1999
| --- | --- |
בקרת זהויות :  BnF: cb11952304k (data)  NDL: 00569320 
ערך זה הוא קצרמרבנושא גאולוגיה. אתם מוזמנים לתרום לוויקיפדיה ו.
יעקב יהודה דסקל

| --- | --- |
אין תמונה חופשית
 לידה:  1981 (בן 43 בערך) 
 מוקד פעילות:  ישראל 
 זרם:  חסידות ויז'ניץ
 סוגה:  מוזיקה חסידית
 שפה מועדפת:  יידיש, עברית
 חברת תקליטים:  לחיים הפקות
 שיתופי פעולה בולטים:  זאנוויל ויינברגר, יוסף משה כהנא, מקהלת מלכות
 
יענקי דסקל (נולד בשם: יעקב יודא דסקל ב-תשמ"א, 1981) הוא מלחין וזמר חסידי. סולן החצר של חסידות ויז'ניץ.
ביוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
נולד בשנת תשמ"א, נשוי ואב לשבעה, מתגורר באשדוד.
אחיו הוא הזמר שלמה דסקל.
ביוגרפיה > קריירה

דסקל החל את דרכו המוזיקלית כאשר החל לשיר את התפילות והיצירות בשולחנות שנערכו בוויזניץ בשבתות וחגים בהשתתפות אלפי חסידים, לפני כעשור החל לשמש כסולן הראשי במקהלת ויז'ניץ בהופעותיה ובאלבומים שלה, בטקס סיום הש"ס שנערך בהיכל הספורט יד אליהו בשנת 2005 שר דסקל כסולן ראשי בפני קהל של רבבות וזכה לחשיפה רבה, את עיקר פעילותו המוזיקלית הוא מבצע בחסידות ויז'ניץ בחגים ובאירועים שונים אך בעיקר בשבתות בהם הוא שר בתפילות ובשולחנות את היצירות של החסידות, הוא מופיע אף באירועים ציבורים שונים של הציבור החרדי.
דסקל השתתף בהפקות מוזיקליות חסידיות רבות, כמו הסדרה הפופולרית לחיים טיש של יוסף משה כהנא ואחרים, אך בעיקר משמש כסולן ביצירות המופקות על ידי חסידי ויז'ניץ, כמו הסדרה המוזיקלית "א ויזניצר ניגון", האלבומים "שבת און ויזניץ", "עתיקין" ועוד.
את תפילות הימים הנוראים הוא עושה בשנים האחרונות בבית הכנסת המרכזי בלייקווד, שם הוא מופיע לפני קהל המתפללים כחזן בראש השנה ויום הכיפורים. מיד לאחר מכן הוא שב לישראל לחג הסוכות ומשתתף בשמחת בית השואבה המרכזית בחצר ויז'ניץ.
דסקל אף הלחין מספר יצירות לחצר ויז'ניץ, וכמה מהן התפשטו גם מחוץ לחסידות זו, ובהן: "הכל יודוך", "ואילו פינו מלא שירה", "מרן דבשמיא", "קרוץ מחומר". בשנים האחרונות מלחין דסקל את ה'מארש' השנתי המסורתי בחצר ויז'ניץ מדי ראש השנה.
הלחין ושר גם את היצירה "לראות בנים" (המוכרת גם בשם ויהיו זרעי), היצירה זכתה למספר גרסאות כיסוי בין היתר על ידי זאנוויל ויינברגר. והלחין עבור הזמר מוטי שטיינמץ את הלהיט ויהי נועם מתוך אלבומו הנשמה בקרבי (בהמשך ביצע דסקל עצמו קאבר לשיר).
דיסקוגרפיה > אלבומים

שומע תפילה, לחיים הפקות, 2010
קבלת שבת, לחיים הפקות, 2018
נאר מיט אמונה, לחיים הפקות, 2018
א ויזניצ'ער ניגון 1–4
דיסקוגרפיה > השתתפות באלבומים

לחיים טיש, מזרח טיש
לחיים טיש, שבת 4, 5, 6
לחיים טיש, מלוה מלכה
לחיים טיש, ל"ג בעומר, 2010
לחיים טיש, תורה, 2012
לחיים טיש, פסח
לחיים טיש, קומזיץ 1, 2, 3, 4
לחיים חסידים, יוסף משה כהנא, 2019
לחיים טיש, חב"ד 1, 2
לחיים טיש, שמחה טיש
לחיים טיש, ימים נוראים 2
מתיקות 5 - אחכה לו
סוכות אין ויזניץ'
א פארשפיל אין ויזניץ
דאס אידישע טרער
היימישע אוצרות
הכל יודוך
א יידישע מאמע
האוצר 5, ווקאלי
שבחים 2 ווקאלי
זכר חסדו, ניגוני פיטסבורג, 2021
דיסקוגרפיה > סינגלים

והנה ה' ניצב עליו - עם דודי פולק ומקהלת מלכות, 2016
ונתנה תוקף - עם מונה רוזנבלום, ישראל אדלר ומקהלת נרננה, 2016
היום תאמצנו - עם זאנוויל ויינברגר ומקהלת מלכות, 2016
א אידעלע - קאבר לשירו של אייזיק האניג, עם יואלי דיקמן ומקהלת נרננה, 2018
חייב איניש - עם מקהלת נרננה ושמוליק לוטרמן, לחן מאיר שטיין, 2018
חופה - עם ילד הפלא דוד פולק ומקהלת מלכות, 2018
רחמנא - לחן של יענקי דסקל, יחד עם מקהלת הילדים שבח, 2018
לראות בנים - (מוכר גם בשם ויהיו זרעי), עם מקהלת מלכות ומקהלת הילדים שבח של יוסי גליק, 2019
חשוף - קאבר לשירו של מרדכי בן דוד, עם אהרלה סמט, יהודה גלילי ומקהלת מלכות, 2019
סקולען - מחרוזת ניגוני סקולען עם זאנוויל ויינברגר, מנדי וייס, אברימי רוט, ישראל אדלר, משולם גרינברגר, פנחס ביכלר ומקהלת מלכות, 2020
ראש השנה אין ויזניץ'-הנשמה לך - עוד יזכור לנו אהבת איתן עם ילד הפלא מנדי רוט ומקהלת ויזניץ', 2020
ראש השנה אין ויזניץ 3-הנשמה לך - עם מקהלת ויזניץ', 2020
ימים נוראים-ויזניץ' - עם ילד הפלא מנדי רוט ומקהלת ויזניץ', 2020
הייליגער רבי שמעון - עם מנדי גולדברג, 2020
פיטסבורג - מחרוזת ניגוני פיטסבורג יחד עם זאנוויל ויינברגר, מקהלת מלכות ומקהלת הילדים חסידימלך, 2020
ביד היוצר - עם אחיו שלוימי דסקל ומקהלת שירה, לחן של יענקי דסקל, 2020
קנא לשמך - קאבר לשירו של יוסי גרין, עם יואלי דיקמן ומקהלת נרננה, 2021
והיה ה' למלך - עם שלוימי ורצברג ומקהלת ויזניץ', לחן של שמואל בריזל, 2021
מיין הארץ - עם יענקי אויש ומקהלת נשמה, לחן של יענקי דסקל, 2021
בהיכלו - עם ילד הפלא בנצי קלצקין ומקהלת מלכות, לחן של שלמה קרליבך וביצוע במקור של ישראל אדלר, צבעים הפקות, 2021
נפשי נפשי - לע"נ האדמו"ר רבי משה יהושע הגר בעל הישועות משה מויז'ניץ, עם מקהלת ויז'ניץ ומקהלת הילדים שיר ושבח, 2022
הערות שוליים

↑  יענקי דסקל ומקהלת מלכות בסינגל חדש - "לראות בנים", ידיעה באתר גאולה FM.
↑   ויהיו זרעי, בביצוע זאנוויל ויינברגר, בנצי קלצקין, מקהלת מלכות, מקהלת הילדים חסידימלך, וידאו קליפ של השיר  באתר יוטיוב (אורך: 5:46)
↑   ויהי נועם, בביצוע יענקי דסקל, דודי פולק, מקהלת מלכות, וידאו קליפ של השיר  באתר יוטיוב (אורך: 6:51)
↑   והנה ה' ניצב עליו, בביצוע יענקי דסקל, דודי פולק, מקהלת מלכות, וידאו קליפ של השיר  באתר יוטיוב (אורך: 6:05), 19 בספטמבר, 2016
↑   ונתנה תוקף, בביצוע יענקי דסקל, ישראל אדלר, מונה רוזנבלום, מקהלת נרננה, וידאו קליפ של השיר  באתר יוטיוב (אורך: 11:27)
↑   היום תאמצנו, בביצוע יענקי דסקל, זאנוויל ויינברגר, מקהלת מלכות, וידאו קליפ של השיר  באתר יוטיוב (אורך: 4:10)
↑   א אידעלע, בביצוע יעקב יהודה דסקל, יואלי דיקמן ומקהלת נרננה, וידאו קליפ של השיר  באתר יוטיוב (אורך: 10:48), 25 במרץ, 2018
↑   חייב איניש, בביצוע יענקי דסקל, סרטון  באתר יוטיוב (אורך: 4:58)
↑   חופה, בביצוע יענקי דסקל, דודי פולק, מקהלת מלכות, וידאו קליפ של השיר  באתר יוטיוב (אורך: 7:29)
↑   רחמנא, בביצוע יענקי דסקל, סרטון  באתר יוטיוב
↑   לראות בנים, בביצוע יענקי דסקל, מקהלת מלכות, סרטון  באתר יוטיוב (אורך: 7:20)
↑   חשוף, בביצוע אהרלה סמט, יענקי דסקל, מקהלת מלכות, וידאו קליפ של השיר  באתר יוטיוב (אורך: 8:08)
↑   סקולען, בביצוע יעקב יהודה דסקל,זאנוויל ויינברגר, מנדי וייס, אברימי רוט, ישראל אדלר, משולם גרינברגר, פנחס ביכלר ומקהלת מלכות, וידאו קליפ של השיר  באתר יוטיוב (אורך: 16:08), 17 במרץ, 2020
↑   הייליגער רבי שמעון, בביצוע יענקי דסקל, מנדי גולדברג, וידאו קליפ של השיר  באתר יוטיוב (אורך: 5:54)
↑   פיטסבורג, בביצוע יענקי דסקל, זאנוויל ויינברגר, מקהלת מלכות, וידאו קליפ של השיר  באתר יוטיוב (אורך: 11:12)
↑   והיה ה' למלך, בביצוע יעקב יהודה דסקל, שלומי ורצברגר ומקהלת ויז'ניץ, וידאו קליפ של השיר  באתר יוטיוב (אורך: 7:12), 19 ביולי, 2021
↑   מיין הארץ, בביצוע יענקי אויש, יענקי דסקל, סרטון  באתר יוטיוב (אורך: 5:33)
↑   בהיכלו, בביצוע יענקי דסקל, בנצי קלצקין, מקהלת מלכות, וידאו קליפ של השיר  באתר יוטיוב (אורך: 7:31)
↑   נפשי נפשי, בביצוע יענקי דסקל, סרטון  באתר יוטיוב (אורך: 4:46), 19 בפברואר, 2022
| --- | --- |
בקרת זהויות :  NLI: 987007500947205171  MusicBrainz: 98fca794-3cc5-484d-926a-cc6c7638e298  VIAF: 308279093   WorldCat (עם VIAF): 308279093